ການສັ່ງອາຫານທາງອອນລາຍ ແບບປຸງແຕ່ງຢູ່ເຮືອນ ແລະບໍລິການສົ່ງເຖິງທີ່ ແມ່ນເປັນທີ່ນິຍົມຢູ່ໃນຕົວເມືອງ
ການປະກອບທຸລະກິດຂະໜາດນ້ອຍ ແບບຄອບຄົວ ແຕ່ເປັນທີ່ຍອມຮັບຂອງລູກຄ້າ, ພ້ອມກັນນັ້ນ ການບໍລິການກໍສະດວກສະບາຍ ເພາະມີຣາຍເດີ້ ບໍລິການໃນການຈັດສົ່ງອາຫານ.
ສະຖານະການດ້ານໂຄວິດ ຍັງເບິ່ງຄືວ່າບໍ່ມີທ່າທີຊິເບົາບາງລົງ, ການໄປມາຫາ ສູ່ກັນຫຼືການດໍາລົງຊີວິດ ແມ່ນຍັງບໍ່ທັນເປັນປົກກະຕິ ແບບທີ່ເຄີຍເປັນປານໃດ ເຖິງວ່າຈະມີການເປີດປະເທດແລ້ວ ແລະມາດຕະການປ້ອງກັນພະຍາດໂຄວິດ-19 ເລີ້ມຜ່ອນຜັນແດ່ແລ້ວ, ແຕ່ກໍຍັງຕ້ອງເຝົ້າລະວັງຢູ່ ໃນເມື່ອຄວາມເປັນຢູ່ ຍັງຂຶ້ນຢູ່ກັບອາຫານ ແລະຄ່າຄອງຊີບ ຫຼາຍໆຄົນກໍມີຄວາມກັງວົນ ແຕ່ກໍຕ້ອງໄດ້ຫາວິທີທາງໃນການດໍາລົງຊີວິດ ປະຊາຊົນລາວທີ່ດໍາລົງຊີວິດຢູ່ໃນນະຄອນຫຼວງວຽງຈັນທ່ານນຶ່ງກ່າວໃຫ້ຟັງວ່າ “ທຸລະກິດຂອງເພິ່ນ ເລີ້ມເປີດຮັບການສັ່ງອາຫານມາຕັ້ງແຕ່ປີ 2006, ໂດຍເພິ່ນໄດ້ປະກອບທຸລະກິດດ້ານນີ້ ແບບຄອບຄົວ ເຊິ່ງເປັນທີ່ຍອມຮັບຂອງລູກຄ້າຫຼາຍ ນັບຕັ້ງແຕ່ຊ່ວງກ່ອນໂຄວິດ ແລະໃນຊ່ວງທີ່ມີການລະບາດ ທຸລະກິດຂອງເພິ່ນກໍຍັງດໍາເນີນໄປແບບປົກກະຕິດີ ເວົ້າລວມແລ້ວ ກໍເປັນລາຍໄດ້ເສີມສໍາລັບຄອບຄົວ, ແລະກໍສະດວກສະບາຍໃນການຂາຍ ເພາະບໍ່ໄດ້ຍາກໄປສົ່ງ ໂດຍເພິ່ນຈະມີ ຣາຍເດີ້ໄປສົ່ງໃຫ້ ແລະລາຄາອາຫານກໍບໍ່ແພງ ຣົດຊາດກໍຖືກປາກລູກຄ້າ,” ເຊິ່ງເພິ່ນໄດ້ກ່າວໃຫ້ຟັງດັ່ງນີ້: ຖ້າຈະເວົ້າຕາມຄວາມເປັນຈິງແລ້ວ, ອາຫານຕາມສັ່ງ ແລະສົ່ງເຖິງທີ່ ແມ່ນກໍາລັງເປັນທີ່ນິຍົມຂອງລູກຄ້າຫຼາຍ, ເພາະຕັ້ງແຕ່ມີການລະບາດຂອງພະຍາດໂຄວິດມານີ້ ລູກຄ້າກໍໄປມາຍາກລໍາບາກ ດັ່ງນັ້ນ ສິ່ງທີ່ຈະເຮັດໃຫ້ລູກຄ້າໃຊ້ບໍລິ ການ ແລະເຊື່ອໝັ້ນ ຕໍ່ການປຸງແຕ່ງອາຫານ ພ້ອມໃນການຈັດສົ່ງກໍຄື ເຮັດໃຫ້ລູກຄ້າໝັ້ນໃຈໃນຄວາມສະອາດ ແລະປອດໄພ, ເຊິ່ງເພິ່ນໄດ້ກ່າວໃຫ້ຟັງວ່າ: ຢ່າງໃດກໍຕາມ, ນອກຈາກຈະພະຍາຍາມສ້າງຄວາມເຊື່ອໝັ້ນໃຫ້ແກ່ລູກຄ້າແລ້ວ ສິ່ງສໍາຄັນທີ່ສຸດ ກໍຄິດເຖິງຄວາມປອດໄພ ແລະຜົນກະທົບອັນຍາວໄກ ຖ້າຫຼາຍໆຄົນ ຫາກຊ່ວຍກັນຄວບຄຸມ, ການແຜ່ລະບາດຂອງພະຍາດກໍຈະຫຼຸດລົງ ຮອດມື້ນັ້ນ ທຸກໆຄົນກໍຈະກັບມາໃຊ້ຊີວິດທີ່ເປັນປົກກະຕິຄືດັ່ງແຕ່ກ່ອນໄວຂຶ້ນ